gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4241, del 03-05-2002 (2002/4030)

Informació pública de l'alternativa tècnica i proposició juridicoeconòmica del programa, projecte d'urbanització i projecte de reparcel·lació de sòl urbà residencial, unitat d'execució número 1.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4030


Organisme emissor
:   Ajuntament de Castellonet de la Conquesta

Tipus de document
:   Anunci

Informació pública de l'alternativa tècnica i proposició juridicoeconòmica del programa, projecte d'urbanització i projecte de reparcel·lació de sòl urbà residencial, unitat d'execució número 1. [2002/Q4030]
  
En compliment del que es disposa en l'article 46 i concordants de la Llei 6/1994, de 15 de novembre, de la Generalitat Valenciana (LRAU), es fa públic que pel Decret de l'Alcaldia, de 7 de març de 2002, s'ha resolt sotmetre a informació pública, pel termini de 20 dies, el programa, projecte d'urbanització i projecte de reparcel·lació forçosa de sòl urbà residencial, unitat d'execució número 1, redactats d'ofici per l'ajuntament, que limita pel nord amb cases del poble en sòl urbà i delimitació sòl urbanitzable residencial d'eixamplament; sud, amb sòl no urbanitzable comú de Castellonet de la Conquesta; est, amb sòl no urbanitzable comú de Castellonet de la Conquesta; i oest, amb el carrer de la Riba en sòl urbà residencial que afecta una superfície de 5.939 metres quadrats, dels quals 2.671 metres quadrats es destinen a vials i els altres 3.268 metres quadrats a illes edificables d'acord amb les ordenances zonals establides en les normes urbanístiques de Castellonet de la Conquesta.
  
Durant el període d'informació pública regirà el que es disposa en els preceptes esmentats i, per tant, podran formular-se al·legacions sobre l'alternativa tècnica continguda en el programa que podrà ser objecte de consulta pública a l'ajuntament, podran presentar-se unes altres alternatives tècniques, s'hi pot interposar la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es farà en la següent data hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint-ne les proposicions. Així mateix, podran formular-se al·legacions o realitzar-se les actuacions legalment previstes en relació amb el projecte de reparcel·lació forçosa.
Diari Oficial de la Generalitat Valenciana


Sumari del DOGV 4199, del 27-02-2002 (2002/1963)

Informació pública de la modificació puntual de les normes subsidiàries del planejament de Fontanars dels Alforins.
-------------------------------------------------------------------------------------------------------------------

### Dades del document

Número de DOGV
:   4199

Data del DOGV
:   27-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1963


Organisme emissor
:   Ajuntament de Fontanars dels Alforins

Tipus de document
:   Anunci

Informació pública de la modificació puntual de les normes subsidiàries del planejament de Fontanars dels Alforins. [2002/S1963]
  
El ple de l'Ajuntament de Fontanars dels Alforins, en sessió ordinària d'1 de febrer de 2002, va acordar sotmetre a informació pública, per període d'un mes, la modificació puntual de les normes subsidiàries del planejament, per a poder incloure, entre els usos autoritzats del sòl no urbanitzable, i amb la declaració prèvia de l'interés comunitari, les activitats industrials i productives, i les activitats turístiques, recreatives, esportives, d'oci i esplai i terciàries en general, a les quals es refereixen els articles 18 i 19 de la Llei 4/1992, de 5 de juny, sobre Sòl No Urbanitzable.
  
Durant el termini legalment establit es podran presentar tots els suggeriments i al·legacions que s'estimen convenients, de conformitat amb el que estableix el Reglament de Planejament de la Comunitat Valenciana, i altra normativa d'aplicació.
Diari Oficial de la Generalitat Valenciana


Sumari del DOGV 4307, del 05-08-2002 (2002/7455)

RESOLUCIÓ de 12 d'abril de 2002, de la presidenta de l'Institut Valencià d'Investigacions Agràries (IVIA), per la qual s'aprova l'expedient de modificació de crèdit 9/2002, sobre una generació de crèdit en el capítol I del pressupost de l'IVIA per a l'exercici 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/7455


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 12 d'abril de 2002, de la presidenta de l'Institut Valencià d'Investigacions Agràries (IVIA), per la qual s'aprova l'expedient de modificació de crèdit 9/2002, sobre una generació de crèdit en el capítol I del pressupost de l'IVIA per a l'exercici 2002. [2002/F7455]
  
Vista la proposta elevada pel director de l'Institut Valencià d'Investigacions Agràries d'11 d'abril de 2002.
  
Atés el tenor d'allò disposat en l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de generacions de crèdit derivades d'aportacions de tercers de caràcter finalista als titulars dels departaments ministerials.
  
En virtut del que es disposa en l'article 64 del Text Refós de la Llei d'Hisenda Pública de la Generalitat Valenciana, pel qual se substituïx la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.
  
Fent ús de les atribucions que em conferix la Llei 4/1991, de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article huité del Decret 233/1991, de 9 de desembre, del Consell de la Generalitat Valenciana, pel qual s'aprovava el Reglament de l'IVIA, i amb l'acord favorable del Consell Rector, resolc:
  
Autoritzar l'augment de crèdit per un import de dos-cents huit mil quatre-cents quaranta euros i cinquanta-set cèntims (208.440,57 EUR), i la seua incorporació al capítol I del pressupost de despeses de l'IVIA. Estes despeses es finançaran amb càrrec a la partida d'ingressos 402.03 Àrea d'Agricultura, Ramaderia i Pesca.
  
València, 12 d'abril de 2002.- La presidenta del IVIA, consellera d'Agricultura, Pesca i Alimentació: Maria Àngels Ramón-Llin i Martínez.
Diari Oficial de la Generalitat Valenciana


Sumari del DOGV 4335, del 13-09-2002 (2002/9729)

RESOLUCIÓ de 10 de setembre de 2002, de la Universitat d'Alacant, per la qual s'esmena un error en la de 12 d'agost de 2002, per la qual es nomena professor titular d'Universitat DF02145 en l'àrea de coneixement d'Economia Financera i Comptabilitat, Adoración Belén Nieto Doménech.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/9729


Organisme emissor
:   Universitat d'Alacant

Tipus de document
:   Resolució

RESOLUCIÓ de 10 de setembre de 2002, de la Universitat d'Alacant, per la qual s'esmena un error en la de 12 d'agost de 2002, per la qual es nomena professor titular d'Universitat DF02145 en l'àrea de coneixement d'Economia Financera i Comptabilitat, Adoración Belén Nieto Doménech. [2002/M9729]
  
Després d'haver constatat un error en el text de la Resolució esmentada, enviat per a la seua publicació en el Diari Oficial de la Generalitat Valenciana número 4.316, del 19 d'agost de 2002, transcrivim, a continuació, la rectificació oportuna:
  
On diu:
  
«... per la qual es nomena professor titular d'Universitat DF02145, en l'àrea de coneixement d'Economia Financera i Comptabilitat, a Adoración Belén Nieto Doménech»;
  
Ha de dir:
  
«... per la qual es nomena professora titular d'universitat DF02145, en l'àrea de coneixement d'Economia Financera i Comptabilitat, Belén Adoración Nieto Doménech».
Diari Oficial de la Generalitat Valenciana


Sumari del DOGV 4339, del 19-09-2002 (2002/9815)

Expedient número CNMY02/02/154. Adjudicació de la construcció i instal·lació d'un escull artificial davant la costa de Benicàssim.
----------------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/9815


Data del document
:   05-08-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * protecció del litoral
    * contracte d'obres
    * adjudicació de contracte administratiu

Expedient número CNMY02/02/154. Adjudicació de la construcció i instal·lació d'un escull artificial davant la costa de Benicàssim. [2002/X9815]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servici de Gestió Administrativa
  
c) Número d'expedient: CNMY02/02/154
  
2. Objecte del contracte
  
a) Tipus de contracte: obres
  
b) Descripció de l'objecte: construcció i instal·lació d'un escull artificial davant la costa de Benicàssim (Castelló)
  
c) Diari oficial i data de publicació de l'anunci de licitació: DOGV de 14.06.2002
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: subhasta
  
4. Pressupost base de licitació
  
Import total: 390.065,26 euros (79.208.680 PTA)
  
5. Adjudicació
  
a) Data: 23.07.2002
  
b) Contractista: Construcciones Alpi, SA.
  
c) Nacionalitat: espanyola
  
d) Import d'adjudicació: 311.584,13 euros (39.991.323 PTA).
Diari Oficial de la Generalitat Valenciana


Sumari del DOGV 4396, del 11-12-2002 (2002/13327)

Informació pública del programa d'actuació integrada de la UE 78/1-A del Brosquil.
----------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13445


Organisme emissor
:   Ajuntament de Cullera

Tipus de document
:   Anunci

Informació pública del programa d'actuació integrada de la UE 78/1-A del Brosquil. [2002/M13590]
  
D'acord amb allò establert als articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic, mitjançant el present anunci, el programa d'actuació integrada, que comprén memòria del programa, cèdula d'urbanització i projecte d'urbanització, de la UE 78/1-A del Brosquil , promogut per Adrián Garrido González.
  
En virtut del que preveu l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública el PDAI presentat per a la dita UE, junt amb tota la documentació annexa, podent-se formular al·legacions i presentar alternatives tècniques diferents durant el termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana; este termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això, fent-se constar la pròrroga al tauler d'anuncis.
  
Per tot això es fa saber que de conformitat amb el que preveu l'article 46 de LRAU, aquells interessats a adquirir la condició d'agent urbanitzador podran presentar proposicions juridicoeconòmiques durant els cinc dies següents al venciment del termini anterior dels 20 dies d'exposició pública, procedint-se a l'obertura de pliques en el següent hàbil a la conclusió del termini per a presentar-les.
  
Així mateix, es fa constar que, prèviament a la publicació del present anunci, s'ha efectuat remissió d'avís a tots els titulars que consten en el cadastre com a afectats per l'actuació proposada, en compliment del que disposa l'article 46 de la LRAU.
  
La consulta de l'expedient que servix de base per a la tramitació del PDAI podrà realitzar-se en el Departament d'Urbanisme (3a. planta), de les oficines municipals situades a la plaça de la Verge, 5, de Cullera.
  
Les al·legacions que, si és procedent, foren formulades seran presentades en el Registre General d'Entrades de l'Ajuntament, o mitjançant qualsevol de les formes previstes en la Llei 30/1992, modificada per la Llei 4/1999, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4223, del 08-04-2002 (2002/3384)

Informació pública de la convocatòria d'assemblea general ordinària de la Caixa Rural d'Alginet.
------------------------------------------------------------------------------------------------

### Dades del document

Número de DOGV
:   4223

Data del DOGV
:   08-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3384


Organisme emissor
:   Caixa Rural d'Alginet, SCOOP Crèd. V.

Tipus de document
:   Anunci

Informació pública de la convocatòria d'assemblea general ordinària de la Caixa Rural d'Alginet. [2002/X3384]
  
El Consell Rector d'aquesta Caixa Rural d'Alginet, en sessió de data 27 de març de 2002, acordà per unanimitat de convocar assemblea general ordinària de socis, que tindrà lloc al domicili social, carrer de València nº 13 d'Alginet (València), el dia 29 d'abril de 2002, a les 20.00 hores en primera convocatòria, i a les 20.30 hores en segona convocatòria, per a tractar els punts següents de l'ordre del dia:
  
1r. Lectura i aprovació, si escau, de l'informe de gestió i dels comptes anuals de 2001, i de la proposta de distribució dels excedents.
  
2n. Aprovació, si escau, dels ingressos i despeses de la Reserva de Formació i Promoció Cooperativa de 2001 i del pressupost d'aplicació d'aqueix fons per a 2002.
  
3r. Tipus d'interès aplicable a les aportacions voluntàries incorporades al capital social per a l'any 2002.
  
4t. Informe de la Presidència.
  
5è. Suggeriment i preguntes.
  
6è. Aprovació de l'acta de l'assemblea o designació per l'assemblea, si fa el cas, de dos socis per a l'aprovació esmentada.
  
Alginet, 27 de març de 2002.- El president: Vicent Garcia Dalmau.
Diari Oficial de la Generalitat Valenciana


Sumari del DOGV 4253, del 21-05-2002 (2002/5086)

Informació pública del compte de liquidació definitiu del projecte de reparcel·lació, corresponent a l'àmbit de la unitat d'execució número 2 del Pla General d'Ordenació Urbana de Rocafort.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4253

Data del DOGV
:   21-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5086


Organisme emissor
:   Agrupació d'Interés Urbanístic Roll d'En Ferris

Tipus de document
:   Anunci

Informació pública del compte de liquidació definitiu del projecte de reparcel·lació, corresponent a l'àmbit de la unitat d'execució número 2 del Pla General d'Ordenació Urbana de Rocafort. [2002/S5086]
  
Se sotmet a informació pública el compte de liquidació definitiu del projecte de reparcel·lació, promogut en qualitat d'urbanitzador per l'agrupació d'interés urbanístic Roll d'En Ferrís, corresponent a l'àmbit de la unitat d'execució número 2 del Pla General d'Ordenació Urbana de Rocafort, en aplicació de l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística per termini de 20 dies hàbils comptadors a partir de l'endemà de la publicació d'este anunci.
  
L'àmbit de la unitat reparcel·lable coincident amb la unitat d'execució número 2 del Pla General d'Ordenació Urbana de Rocafort, es troba en la partida coneguda com a Roll d'En Ferrís, en els terrenys compresos entre el carrer mossén Sorribes a l'oest, la prolongació del carrer García Lorca al nord, la sèquia de Moncada a l'est i la parcel·la coneguda com a Villa Amparo que recau a l'avinguda del doctor Eugenio López Trigo, al sud.
  
El compte de liquidació definitiva del projecte de reparcel·lació de la unitat d'execució número 2 de Rocafort, es troba protocol·litzat a la notaria del senyor Carlos Pascual de Miguel al carrer Pintor Sorolla, núm. 5, 2, de València. També ha sigut depositada una còpia d'esta a l'Ajuntament de Rocafort, identificada com a compte de liquidació definitiva de la unitat d'execució 2 de Rocafort.
  
Es fa constar que durant el termini de 20 dies comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, a la notaria del senyor Carlos Pascual de Miguel per a obtenir informació, pels procediments legals, sobre els documents protocol·litzats.
  
També es comunica que es podrà consultar a l'Ajuntament de Rocafort, en horari d'atenció al públic, les actuacions derivades de la documentació depositada en este i presentar davant d'este, per a la incorporació a aquesta, al·legacions.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, este edicte val de notificació als afectats desconeguts o no localitzats.
Diari Oficial de la Generalitat Valenciana


Sumari del DOGV 4256, del 24-05-2002 (2002/5287)

Informació pública de la transformació de la societat cooperativa en societat de responsabilitat limitada.
----------------------------------------------------------------------------------------------------------

### Dades del document

Número de DOGV
:   4256

Data del DOGV
:   24-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5287


Organisme emissor
:   Serigrafia Veco, COOP L

Tipus de document
:   Anunci

Informació pública de la transformació de la societat cooperativa en societat de responsabilitat limitada. [2002/A5287]
  
S'anuncia l'acord de la Junta General de la transformació de la societat cooperativa en societat de responsabilitat limitada. Així, Serigrafía Veco Coop. Ltda., passa a anomenar-se Serigrafía Veco, Societat de Responsabilitat Limitada.
  
Burjassot, 19 d'abril de 2002.- El president: Óscar Mora Soriano.
Diari Oficial de la Generalitat Valenciana


Sumari del DOGV 4382, del 20-11-2002 (2002/12405)

Informació pública del programa d'actuació integrada de la partida de Las Suertes.
----------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12526


Organisme emissor
:   Ajuntament de Villar del Arzobispo

Tipus de document
:   Anunci

Informació pública del programa d'actuació integrada de la partida de Las Suertes. [2002/12657]
  
Per mitjà del Decret de l'Alcaldia de 25 d'octubre de 2002, se sotmet a informació pública la iniciativa formulada per la Cooperativa Agrícola de Villar del Arzobispo, S. Coop. V., segons l'alternativa tècnica presentada, composta per la proposició del pla parcial i el projecte d'urbanització, a fi d'iniciar el programa d'actuació integrada a la partida de Las Suertes, documentació que es troba a la Secretaria de l'ajuntament, a l'efecte que puga ser examinada, juntament amb l'expedient, pel termini de 30 dies hàbils a comptar des del següent al de l'última publicació del present edicte, durant el qual es podran presentar al·legacions, així com altres alternatives tècniques. Transcorregut el termini esmentat i durant els cinc dies hàbils següents, es podran presentar proposicions juridicoeconòmiques (en sobre tancat) a l'alternativa tècnica original o altres que s'hagueren presentat en termini, amb la documentació prevista en l'article 32.C) i D) de la Llei 6/1994, de 15 de novembre, Reguladora de l'Activitat Urbanística.
  
Així mateix, es fa constar que si durant els 10 primers dies d'informació pública alguna persona o entitat es comprometera a presentar alternativa tècnica substancialment distinta de la inicial i prestara caució, el termini es prorrogarà per 20 dies hàbils més, a fi de presentar alternatives en competència.
  
Cosa que se publica de conformitat amb el que s'establix en els articles 45 i següents de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4328, del 04-09-2002 (2002/9380)

Informació pública de l'estudi de detall de l'illa M2 de la unitat d'execució 1 del sector UBZ-2.5.
---------------------------------------------------------------------------------------------------

### Dades del document

Número de DOGV
:   4328

Data del DOGV
:   04-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9380


Organisme emissor
:   Ajuntament de Monforte del Cid

Tipus de document
:   Anunci

Informació pública de l'estudi de detall de l'illa M2 de la unitat d'execució 1 del sector UBZ-2.5. [2002/F9380]
  
L'alcalde, per la Resolució de data 2 de juliol de 2002, va acordar sotmetre a informació pública l'estudi de detall de l'illa M2 de la unitat d'execució 1 del sector UBZ-2.5, presentat per la mercantil Justo y Manoli, SL, consistent en l'ordenació de volums de la futura edificació i en la definició d'alineacions i rasants, d'acord amb les especificacions del pla parcial del sector aprovat.
  
Cosa que es fa pública pel termini de 20 dies, comptats a partir del següent al de la publicació del present anunci en el Diari Oficial de la Generalitat Valenciana, de conformitat amb el que s'establix en l'article 52, en relació amb l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, perquè durant el termini esmentat es puguen formular les al·legacions que s'estimen pertinents.